Kaja/1935/02/20/Eesti teaduste akadeemia põhikiri esitatakse riigiwanemale
Teisipäeva [19. veebruari 1935] õhtul pidas Tartus koosolekut Eesti rahvusliku vaimse koostöö komisjon. Koosoleku kohaks oli ülikooli nõukogu saal ning istungist võtsid osa Tartu ülikooli rektor J. Kõpp, professorid G. Suits, A. Saareste, Puusepp, Schlossman, Piip, Kogerman ja Mark ning ülikooli raamatukogu juhataja Puksov, kirjanik F. Tuglas, Hanno Kompus, kirjanik Semper, rahvamuuseumi juhataja Leinbock ja haridus- ja sotsiaalministeeriumi esindaja dir. Ney.

Komisjon võttis vastu Eesti teaduste akadeemia põhikirja ning otsustas selle esitada ülikooli nõukogu kaudu riigivanemale kinnitamiseks ja maksma panemiseks.

Põhikirja kohaselt oleks Eesti teaduste akadeemia ülesandeks arendada Eesti teadusi ning nende koordineerimine. Samuti oleks teaduste akadeemia ülesandeks sidepidamine välismaiste akadeemiatega. Eesti teaduste akadeemia asukohaks oleks Tartu.

Kaja
1935